|  |  |
| --- | --- |
|  |  *See artikkel räägib isikust; filmi kohta vaata artiklit Annie Oakley (film).* |

---

Buffalo Billi Metsiku Lääne sõu reklaamplakatBuffalo Billi Metsiku Lääne sõu reklaamplakat
Film 1894. aastal klaaskuule laskvast Annie Oakleyst
**Annie Oakley** (sündinud **Phoebe Ann Mosey**; 13. august 1860 – 3. november 1926) oli Ameerika täpsuslaskur ja meelelahutaja.

Oakley hämmastav anne ja kuulsus tõid talle peaosa Buffalo Billi Metsiku Lääne etenduses, mis tegi temast ühe esimese Ameerika naisstaari.

Oakley omandas küttimisoskuse juba lapsena, et toita oma kehval järjel perekonda Ohio lääneosas. 15-aastaselt võitis ta laskevõistluses kogenud laskurit Frank E. Butlerit, kellega ta abiellus 1876. aastal. Paar liitus Buffalo Billi rändetendusega 1885. aastal, esinedes Euroopas kuningaperede ja teiste riigipeade ees. Annie Oakley hämmastas publikut oma abikaasa käest sigarit tulistades või 30 sammu kauguselt mängukaardi servi lõhestades. Ta teenis rohkem kui keegi teine, välja arvatud Buffalo Bill ise.

Pärast 1901. aasta ränka raudteeõnnetust pidi ta leppima lihtsamate etteastetega ja käis esinemas tema karjäärist kirjutatud näidendis. Ta õpetas naisi laskma, olles veendunud, et naised peavad ennast kaitsma õppima. Tema etteastet filmiti ühe Thomas Edisoni esimese salvestuse tarvis 1894. aastal. Pärast ta surma on tema elulugu kohandatud muusikalide ja filmide jaoks, sealhulgas filmis "Annie Get Your Gun".

Nooruspõlv
----------

Annie Oakley sündis (Phoebe Ann (Annie) Mosey) 1860. aastal palkhütis Darke'i maakonnas Ohio osariigis. Selle koha läheduses on kivile kinnitatud tahvel, mille Annie Oakley komitee pani 1981. aastal, 121 aastat pärast tema sündi. Annie vanemad olid Pennsylvania Blairi maakonnast Hollidaysburgist pärit inglise päritolu kveekerid. Annie oli üheksast lapsest viies. Isa surma tõttu perekond vaesus ja Annie ei käinud sel ajal regulaarselt koolis, jätkates õpinguid hiljem teismelisena ja täiskasvanueas.

Annie hakkas lõkse seadma enne seitsmeaastaseks saamist ning püssist laskma ja küttima kaheksa-aastaselt, et toita oma õdesid-vendi ja lesestunud ema. Ta müüs kütitud ulukid Greenville'i kohalikele elanikele ja kaupmeestele, kes saatsid need Cincinnati ja teiste linnade hotellidele. Ta müüs saakloomi ka Ohio põhjaosa restoranidele ja hotellidele. 15-aastasena tasus ta ema talu laenu.

Esimesed esinemised ja abielu
-----------------------------

*The Amateur Circus at Nutley* (1894) illustraator Peter Newell. Keskel kujutatavas stseenis on Annie Oakley hobuse seljas oma laskeoskust demonstreerimas
Annie sai peagi piirkonnas tuntuks. 1875. aasta tänupühal toimus Cincinnatis Baughmani ja Butleri täpsuslaskmisetendus. Rändetenduse laskur ja endine koertetreener Frank E. Butler (1847–1926), Iiri immigrant, sõlmis Cincinnati hotelliomaniku Jack Frostiga 100 dollari suuruse kihlveo, et Butler laseb täpsemalt kui ükski kohalik täpsuslaskur. Hotellipidaja korraldas võistluse Butleri ja 15-aastase Annie vahel. Pärast 25 lasku kaotas Butler matši ja kihlveo. Teise kirjelduse kohaselt Butler küll tabas oma viimasel lasul, kuid lind suri väljaspool lasketiiru. Butler hakkas hiljem Anniega kurameerima ja nad abiellusid aasta pärast. Lapsi neil ei olnud.

Karjäär ja naisõiguslus
-----------------------

Annie ja Frank Butler elasid mõnda aega Cincinnatis. Oakley, lavanimi, mille ta võttis, kui ta Frankiga koos esinema hakkas, arvatakse olevat pandud Oakley linnaosa järgi, kus nad elasid. Mõned inimesed usuvad nime pärinevat mehelt, kes oli lapsena tema rongipileti eest tasunud.

Nad liitusid Buffalo Billi Metsiku Lääne sõuga 1885. aastal. Oakleyle anti kaasesineja Istuva Sõnni poolt hüüdnimi "Watanya Cicilla", mida reklaamides tõlgiti kui "Väike Täpsuskütt".

Tema esimeste esinemiste ajal Buffalo Billi etenduses tekkis Oakley rivaalitsemine teise laskuri Lillian Smithiga. Smith oli Oakleyst üksteist aastat noorem, 15-aastane. See võis olla peamine põhjus, miks Oakley oma tegelikku vanust hiljem muutis, kuna Smithi vastu tundis ajakirjandus suuremat huvi. Oakley lahkus mõneks ajaks Buffalo Billi sõust, kuid naasis kaks aastat hiljem, pärast Smithi lahkumist, just enne 1889. aasta Pariisi maailmanäitust. Ta teenis rohkem kui ükski teine sõus esineja peale Buffalo Billi enda. Ta esines lisatulu saamiseks ka paljudes teistes etendustes.

Oakley 1899. aasta paiku
Euroopas esines ta Ühendkuningriigi kuninganna Victoria, Itaalia kuninga Umberto I, Prantsusmaa presidendi Marie François Sadi Carnot' ja teiste riigipeade ees. Väidetavalt lasi Oakley äsja kroonitud Saksamaa keiser Wilhelm II soovil tema sigareti otsast tuha ära. 25 aastat hiljem kirjutas Oakley Wilhelm II-le ja palus luba laskmist korrata. Sellega vihjas ta Wilhelm II-le kui I maailmasõja algatajale ja soovile ta selle eest maha lasta. Wilhelm II sellele kirjale ei vastanud.

Oakley toetas naiste osalemist Ameerika Ühendriikide relvajõududes. Ta kirjutas 5. aprillil 1898 kirja president William McKinleyle, pakkudes valitsusele 50 naislaskurist koosnevat üksust, mis osaleks oma relvade ja laskemoonaga, kui USA peaks Hispaaniaga sõtta minema. Kui Hispaania-Ameerika sõda puhkes, siis Oakley pakkumist vastu ei võetud. Teine president Theodore Roosevelt aga nimetas oma vabatahtlike ratsaväe Rough Ridersiks Buffalo Billi metsiku lääne sõu ühe trupi järgi, kus Oakley oli peaesineja.

Annie Oakley Buffalo Billi kingitud püssiga 1922. aastal1901. aastal (samal aastal kui McKinley tapeti) sai Oakley rongiõnnetuses raskelt vigastada, kuid paranes pärast ajutist halvatust ja viit lülisambaoperatsiooni. Ta lahkus Buffalo Billi etendusest ja alustas 1902. aastal näitlejakarjääri spetsiaalselt tema jaoks kirjutatud lavastuses "The Western Girl". Oakley karakteri nimi oli Nancy Berry, kes võitles püstoli, vintpüssi ja köie abil kurjategijate kamba vastu.

Arvatakse, et Oakley õpetas kogu oma karjääri jooksul relva kasutama rohkem kui 15 000 naist. Oakley oli veendunud, et naiste jaoks on ülioluline õppida relva kasutama, mitte ainult füüsilise ja vaimse harjutusena, vaid ka enda kaitsmiseks. Ta ütles: "Ma tahaksin, et iga naine oskaks relvaga käituda sama loomulikult nagu lastega."

Viited
------

1. ↑  "We Hope "Mosey" Ends the Debate" (PDF). *Taking Aim Newsletter*. annieoakleyfoundation.org. Suvi 2003. Originaali (PDF) arhiivikoopia seisuga august 12, 2014. Vaadatud augustil 9, 2014.
2. ↑  Edwards, Bess. "Annie Oakley's Life and Career". annieoakleyfoundation.org. Originaali arhiivikoopia seisuga märts 14, 2008.
3. 1 2  "Tall Tales and the Truth". Born Phoebe Anne Oakley Mozee?. Originaali arhiivikoopia seisuga 15. oktoober 2002. Vaadatud 11. jaanuaril 2008.
4. ↑  "Tall Tales and the Truth". Annie Oakley Foundation. Was Annie really born in 1866?. Originaali arhiivikoopia seisuga 15. oktoober 2002.
5. 1 2  Wukovits, John (mai 1997). *Annie Oakley*. Legends of the West. Chelsea House. ISBN 978-0791039069.
6. 1 2  Wills, Chuck (2007). *Annie Oakley*. London: Dorling Kindersley. ISBN 978-0-7566-2997-7.
7. ↑  "Timeline: The Life of Annie Oakley". *American Experience*. Public Broadcasting Service. Originaali arhiivikoopia seisuga 2. mai 2015. Vaadatud 15. juunil 2015. August 13, 1860: Annie Oakley is born Phoebe Ann Moses, on the family farm in Darke County, Ohio, fifth ...
8. ↑  Kasper, Shirl (1992). *Annie Oakley*. University of Oklahoma Press. Lk-d 6, 20. ISBN 978-0-8061-2418-6.
9. ↑  Riley, Glenda (1994). *The Life and Legacy of Annie Oakley*. University of Oklahoma Press. Lk 11.
10. ↑  "Annie Oakley". Dorchester County Public Library, Cambridge, MD. Originaali arhiivikoopia seisuga 22. veebruar 2008. Vaadatud 20. jaanuaril 2007.
11. 1 2 3  "Biography: Frank Butler". *pbs.org*. Vaadatud 24. aprillil 2018.
12. ↑  Longford Genealogy, Retrieved October 8, 2014.
13. ↑  Suess, Jeff (20. juuli 2014). "Did Annie Oakley shooting contest happen in Cincinnati?". *The Cincinnati Enquirer*. Vaadatud 24. aprillil 2018.
14. ↑  Krohn, Katherine E. (2005). *Wild West Women (book)*. Lerner Publications. Lk 55. ISBN 9780822526469. "Sitting Bull was deeply moved by Annie's talent. He thought her ability with a gun was amazing."Wills, Charles M. (2007). *Annie Oakley: A Photographic Story of a Life (book)*. DK Children. Lk 71. ISBN 9780756629861.
15. ↑  Archives of Ontario via Ancestry.com (Ontario, Canada, Marriages 1801-1928), Retrieved on October 1, 2014.
16. ↑  "Annie Oakley". *American Experience*. Originaali arhiivikoopia seisuga 6. aprill 2009. Vaadatud 7. aprillil 2009. Narrator: Butler was Annie's ticket out of Greenville. They soon married. For the next six years, while Butler and his new shooting partner John Graham performed on the variety circuit, Annie stayed in the background. That was about to change [when] Butler and Graham were playing a theater in Springfield, Ohio, when John Graham suddenly fell ill. Annie filled in, holding the targets. That night Frank kept missing – until a jeering spectator shouted, "Let the girl shoot!" Frank obliged. Annie hit the targets every time – much to the delight of the raucous crowd. Mrs. Butler took a stage name, borrowed from her paternal grandmother – Annie Oakley.
17. ↑  "Tall Tales and the Truth". Born Phoebe Anne Oakley Mozee?. Originaali arhiivikoopia seisuga 15. oktoober 2002. (the answer is no: "Her mother, Susan, named her Phoebe Ann…"; her father Jacob is surnamed "Mosey" in the National Archives War of 1812 military records; "In the 1870 Census, Annie is listed as Ann Mosey" – but, several other surname spellings appeared later. "The professional name Oakley was assumed in 1882, when Annie began to perform with Frank Butler; …")
18. ↑  Annie Oakley Center Foundation, Retrieved October 2, 2014.
19. ↑  Bricklin, Julia (25. november 2014). "Lillian Smith: The On-Target 'California Girl'". *Wild West*. Vaadatud 24. aprillil 2018.
20. ↑  "Biography: Annie Oakley | American Experience". *www.pbs.org*.
21. ↑  "Tall Tales and the Truth". Did she shoot the Kaiser's cigarette?. Originaali arhiivikoopia seisuga 15. oktoober 2002.
22. ↑
23. ↑  The National Archives and Records Administration (NARA). Letter to President William McKinley from Annie Oakley. Retrieved January 24, 2008.